hippocrates-et-corpus-hippocraticum.de-affectionibus 52
52 . Ὁ ἄρτος ὁ καθαρῶν τῶν ἀλεύρων ἐς ἰσχὺν καὶ κομιδὴν ξυμφορώτερος ἢ ὁ ἀνερεικτὸς , καὶ πρόσφατος ἢ ἕωλος , καὶ τῶν ἀλεύρων προσφάτων ἢ παλαιοτέρων . Τὰ ἄλφιτα ἀβρέκτων τῶν κριθέων περίχυδα ἐπτισμένων ἰσχυρότερα ἢ βεβρεγμένων , καὶ πρόσφατα ἢ παλαιότερα , καὶ ἡ μᾶζα προπεφυρημένη ἰσχυροτέρη ἢ μὴ προπεφυρημένη . Ὁ οἶνος διαχεόμενος καὶ ἀποψυχόμενος καὶ διηθεόμενος λεπτότερος γίνεται καὶ ἀσθενέστερος . Τὰ κρέα τὰ μὲν ἑφθὰ , ἢν μὲν δίεφθα ποιήσῃς , ἀσθενέστερα καὶ ἐλαφρότερα , τὰ δὲ ὀπτὰ , ἢν ἔξοπτα , καὶ τὰ παλαιὰ ἐξ ὄξους ἢ ἁλῶν , ἀσθενέστερα καὶ ἐλαφρότερα τῶν προσφάτων . Τὰ ἀσθενέα τῶν σιτίων καὶ τὰ κοῦφα τὴν μὲν κοιλίην οὐ λυπέει οὐδὲ τὸ σῶμα , διότι οὐκ ἀνοιδέει θερμαινόμενα οὐδὲ πληροῖ , ἀλλὰ πέσσεται ταχὺ καὶ πεσσόμενα διαχωρέει · ἡ δὲ ἰκμὰς ἀπ’ αὐτῶν τῷ σώματι ἀσθενὴς γίνεται , καὶ οὔτε αὔξην οὔτε ἰσχὺν ἀξίην λόγου παρέχει . Τὰ δὲ ἰσχυρὰ τῶν σιτίων ἀνοιδέει τε ὅταν ἐς τὴν κοιλίην ἐσέλθῃ , καὶ πλήρωσιν παρέχει , καὶ πέσσεται μὲν σχολαίτερον καὶ διαχωρέει · ἡ δὲ ἰκμὰς ἀπ’ αὐτῶν ἰσχυρὴ καὶ ἀκήρατος προσγινομένη ἰσχύν τε παρέχει τῷ σώματι πολλὴν καὶ αὔξην . Κρεῶν κουφότατα ἐς τὸ σῶμα κύνεια καὶ ὀρνίθεια καὶ λαγῷα τὰ δίεφθα · βαρέα δὲ τὰ βόεια καὶ τὰ χοίρεια , μετριώτατα δὲ πρὸς τὴν φύσιν καὶ ἑφθὰ καὶ ὀπτὰ καὶ ὑγιαίνουσι καὶ ἀσθενέουσι τὰ μήλεια · τὰ δὲ ὕεια ἐς εὐεξίην μὲν καὶ ἰσχὺν πονέουσι καὶ γυμναζομένοισιν ἀγαθὰ , ἀσθενέουσι δὲ καὶ ἰδιώτῃσιν ἰσχυρότερα · καὶ τὰ θήρεια τῶν ἡμέρων κουφότερά ἐστι , διότι καρπὸν οὐχ ὅμοιον ἐσθίει · διαφέρει δὲ τὰ κρέα τῶν κτηνέων καὶ ὁκόσα καρπὸν ἐσθίει καὶ ὁκόσα μὴ ἐσθίει · καὶ ὁ καρπὸς οὐ τωὐτὸ ἅπασι ποίεει , ἀλλὰ ὁ μὲν πυκνήν τε τὴν σάρκα τοῦ ἱερείου παρέχει καὶ ἰσχυρὴν , ὁ δὲ ἀραιήν τε καὶ ὑγρὴν καὶ ἀσθενέα . Ὡς μὲν τὸ ξύμπαν εἰρῆσθαι , ἰχθύες κοῦφον ἔδεσμα καὶ ἑφθοὶ καὶ ὀπτοὶ , καὶ αὐτοὶ ἐφ’ ἑωυτῶν καὶ μεθ’ ἑτέρων σιτίων · αὐτοὶ δὲ ἑωυτῶν διαφέρουσιν ὧδε · καὶ οἱ μὲν λιμναῖοι καὶ πίονες καὶ ποτάμιοι βαρύτεροι , οἱ δὲ ἀκταῖοι κουφότεροι , καὶ ἑφθοὶ ὀπτῶν κουφότεροι . Τουτέων τὰ μὲν ἰσχυρὰ διδόναι , ὅταν ἀνακομίσαι τινὰ βούλῃ , τὰ δὲ κοῦφα , ὅταν ἰσχνὸν δέῃ καὶ λεπτὸν ποιῆσαι .
Lemmas: 52 . ὁ ἄρτος ὁ καθαρός ὁ ἄλευρον εἰς ἰσχύς καί κομιδή σύμφορος ἤ ὁ ἀνερεικτός , καί πρόσφατος ἤ ἕωλος , καί ὁ ἄλευρον πρόσφατος ἤ παλαιός . ὁ ἄλφιτον ἄβρεκτος ὁ κριθή περίχυδα πτίσσω ἰσχυρός ἤ βρέχω , καί πρόσφατος ἤ παλαιός , καί ὁ μᾶζα προφυράω ἰσχυρός ἤ μή προφυράω . ὁ οἶνος διηχέω καί ἀποψύχω καί διηθέω λεπτός γίγνομαι καί ἀσθενής . ὁ κρέας ὁ μέν ἑφθός , ἐάν μέν δίεφθος ποιέω , ἀσθενής καί ἐλαφρός , ὁ δέ ὀπτός , ἐάν ἔξοπτος , καί ὁ παλαιός ἐκ ὄξος ἤ ἅλς , ἀσθενής καί ἐλαφρός ὁ πρόσφατος . ὁ ἀσθενής ὁ σιτίον καί ὁ κοῦφος ὁ μέν κοιλία οὐ λυπέω οὐδέ ὁ σῶμα , διότι οὐ ἀνοιδέω θερμαίνω οὐδέ πληρόω , ἀλλά πέσσω ταχύς καί πέσσω διαχωρέω · ὁ δέ ἰκμάς ἀπό αὐτός ὁ σῶμα ἀσθενής γίγνομαι , καί οὔτε αὔξη οὔτε ἰσχύς ἄξιος λόγος παρέχω . ὁ δέ ἰσχυρός ὁ σιτίον ἀνοιδέω τε ὅταν εἰς ὁ κοιλία εἰσέρχομαι , καί πλήρωσις παρέχω , καί πέσσω μέν σχολαῖος καί διαχωρέω · ὁ δέ ἰκμάς ἀπό αὐτός ἰσχυρός καί ἀκήρατος προσγίγνομαι ἰσχύς τε παρέχω ὁ σῶμα πολύς καί αὔξη . κρέας κοῦφος εἰς ὁ σῶμα κύνειος καί ὀρνίθειος καί λαγῷος ὁ δίεφθος · βαρύς δέ ὁ βόειος καί ὁ χοίρειος , μέτριος δέ πρός ὁ φύσις καί ἑφθός καί ὀπτός καί ὑγιαίνω καί ἀσθενέω ὁ μήλειος · ὁ δέ ὕειος εἰς εὐεξία μέν καί ἰσχύς πονέω καί γυμνάζω ἀγαθός , ἀσθενέω δέ καί ἰδιώτης ἰσχυρός · καί ὁ θήρειος ὁ ἥμερος κοῦφος εἰμί , διότι καρπός οὐ ὅμοιος ἐσθίω · διαφέρω δέ ὁ κρέας ὁ κτῆνος καί ὁπόσος καρπός ἐσθίω καί ὁπόσος μή ἐσθίω · καί ὁ καρπός οὐ αὐτός ἅπας ποίεω , ἀλλά ὁ μέν πυκνός τε ὁ σάρξ ὁ ἱερεῖον παρέχω καί ἰσχυρός , ὁ δέ ἀραιός τε καί ὑγρός καί ἀσθενής . ὡς μέν ὁ σύμπας λέγω , ἰχθῦς κοῦφος ἔδεσμα καί ἑφθός καί ὀπτός , καί αὐτός ἐπί ἑαυτοῦ καί μετά ἕτερος σιτίον · αὐτός δέ ἑαυτοῦ διαφέρω ὧδε · καί ὁ μέν λιμναῖος καί πίων καί ποτάμιος βαρύς , ὁ δέ ἀκταῖος κοῦφος , καί ἑφθός ὀπτός κοῦφος . οὗτος ὁ μέν ἰσχυρός δίδωμι , ὅταν ἀνακομίζω τις βούλομαι , ὁ δέ κοῦφος , ὅταν ἰσχνός δέω καί λεπτός ποιέω .